สวัสดีค่ะ หนูเป็นคนตัวเล็กค่ะ น้ำหนัก39กว่าๆอยากเพิ่มน้ำหนักทำไงดีค่ะ พยายามกินอาหารเยอะๆแล้วแต่บ้างครั้งมันก็ทานได้นิดเดียวก็อิ่มแล้วค่ะ อยากทานได้เยอะๆ
สวัสดีคะ เรียนอย่างนี้ค่ะ ก่อนอื่นภาวะน้ำหนักตัวน้อย หรือ เป็นคนตัวเล็กจะต้องดูในเรื่องของพันธุกรรมก่อนนะค่ะว่าพ่อแม่เป็นคนตัวเล็ก และญาติๆ มีคนตัวเล็กหรือไม่ค่ะ ถ้ามีจะส่งผลให้มีเรื่องของขนาดตัวที่เล็กได้ค่ะนอกจากนี้คงต้องมาดูเรื่องของการพัฒนาการทางร่างกาย เหมาะสมตามวัยหรือไม่ค่ะ เช่น ถ้าเริ่มเข้าสู่วัยรุ่น เริ่มมีเต้านม หรือ เริ่มมีโครงสร้างรูปร่างที่เปลี่ยนไป และเริ่มมีประจำเดือนตามปกติ ก็ไม่น่าจะมีความผิดปรกติของฮอร์โมนเพศ และ ฮอร์โมนที่ควบคุมการเจริญเติบโตภาวะไทรอยด์เป็นพิษต้องมีการตรวจเลือดดูว่าไม่ใช่สาเหตุของน้ำหนักตัวที่ไม่ขึ้น แต่อย่างไรก็ตามต้องมีปัญหาอย่างอื่นร่วมด้วยการใช้ยาบางชนิด เช่น ภาวะไทรอยด์ต่ำแล้วใช้ยาฮอร์โมนไทรอยด์สัดส่วนของอาหารที่ไม่ครบตามหลักการ หรือ หมวดหมู่ อาจจะรับประทานอาหารพวกผักมากเกินไป หรือไม่รับประทานอาหารพวกแป้ง หรือ โปรตีนเลย ก็อาจจะทำให้มีปัญหาได้เช่นกันการออกกำลังกายเพื่อเสริมสร้างกล้ามเนื้อ ก็เป็นอีกวิธีที่จะทำให้ร่างกายแข็งแรง น้ำหนักเพิ่มขึ้นได้ค่ะ เนื่องจากกล้ามเนื้อจะหนักกว่าไขมันค่ะตอนนี้แนะนำเรื่องการตรวจหาสาเหตุก่อนค่ะ ถ้าไม่พบแนะนำเรื่องการปรับตัวเรื่องอาหาร ปรึกษานักโภชนากร และ ครูฝึกออกกำลังกายค่ะ